**Carl Persson** (s. 28. heinäkuuta 1995 Kristianstad, Ruotsi) on ruotsalainen jääkiekkoilija, joka pelaa SHL-joukkue Malmö Redhawksissa. Persson on pelipaikaltaan laitahyökkääjä.

Ura
---

Persson on Kristianstads IK:n kasvatti. Hän siirtyi 16-vuotiaana Tingsryds AIF:n J18-junioreihin kaudeksi 2012–2013. Kaudella 2013–2014 Persson oli tehoilla 15+10=25 seuran J20-junioreiden paras maalintekijä ja kolmanneksi paras pistemies. Hän debytoi samalla kaudella myös miesten peleissä pelattuaan Ruotsin kolmanneksi korkeimmalla sarjatasolla maan I-divisioonassa 21 runkosarja- ja kolme Kvalserien AS:n ottelua tehopistein 1+3=4.

Kaudeksi 2014–2015 Persson siirtyi HV71:n J20-junioreihin. Hän debytoi myös seuran SHL-joukkueessa, jossa Persson sai tililleen neljä runkosarja- ja kuusi playoff-ottelua. Hän sai tililleen ensimmäisen SHL-ottelunsa 26. helmikuuta 2015 Brynäs IF:ää vastaan, mutta Persson jäi ottelussa kuitenkin ilman peliaikaa. Hän sai ensimmäiset jääaikansa SHL:ssä kolmannessa ottelussaan 3. maaliskuuta 2015 vieraissa Leksands IF:ää vastaan. Persson sai ottelussa jääaikaa 9.54 minuuttia ja hän keräsi myös yhden syöttöpisteen oltuaan kakkossyöttäjänä Filip Sandbergin tekemään maaliin. Persson pelasi kauden aikana miesten pelejä myös viiden ottelun verran lainalla Hockeyettanin (ent. Ruotsin I-divisioona) HC Dalenissa. Kaudeksi 2015–2016 hän siirtyi Ruotsin toiseksi korkeimmalle sarjatasolle HockeyAllsvenskan-joukkue BIK Karlskogaan. Hän pelasi kauden aikana myös 12 Hockeyettan-ottelua lainalla kasvattajaseuransa Kristianstads IK:ssa.

Kahden BIK:ssa viettämänsä vuoden jälkeen Persson siirtyi kaudeksi 2017–2018 kaksivuotisella sopimuksella SHL-joukkue Karlskrona HK:hon. Hänen varsinainen tulokaskautensa liigassa toi 52 runkosarjaottelussa tehot 13+11=24. Persson jakoi joukkueen sisäisen maalipörssin toisen sijan Mattias Guterin kanssa ja sisäisen pistepörssin kolmannen sijan Joachim Rohdinin kanssa. Hän voitti myös Karlskronan sisäisen tehotilaston lukemalla +1. Persson teki SHL-uransa avausmaalin runkosarjan avauskierroksella 19. syyskuuta 2017 Skellefteå AIK:ta vastaan. 8. helmikuuta 2018 hän onnistui tekemään kypärätempun vieraissa Örebro HK:ta vastaan. Perssonin kolmas osuma jäi Karlskronan 3–5-voittoon päättyneen ottelun ratkaisumaaliksi. Seitsemässä pelaamassaan karsintasarjan ottelussa hän jäi ilman tehopisteitä. Karlskronan kausi päättyi lopulta putoamiseen Allsvenskaniin.

Toukokuussa 2018 NHL-varaamaton Persson teki kaksivuotisen tulokassopimuksen Nashville Predatorsin kanssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Tingsryds AIF | Ruotsi I | 21 | 1 | 3 | 4 | 2 | – | – | – | – | – |
| 2014–2015 | HC Dalen | Ruotsi I | 5 | 2 | 1 | 3 | 0 | – | – | – | – | – |
|  | HV71 | SHL | 4 | 0 | 1 | 1 | 0 | 6 | 0 | 0 | 0 | 0 |
| 2015–2016 | Kristianstads IK | Ruotsi I | 12 | 8 | 8 | 16 | 4 | – | – | – | – | – |
|  | BIK Karlskoga | Allsvenskan | 29 | 5 | 2 | 7 | 6 | – | – | – | – | – |
| 2016–2017 | BIK Karlskoga | Allsvenskan | 51 | 26 | 18 | 44 | 20 | – | – | – | – | – |
| 2017–2018 | Karlskrona HK | SHL | 52 | 13 | 11 | 24 | 22 | – | – | – | – | – |
| 2018–2019 | Atlanta Gladiators | ECHL | 6 | 1 | 2 | 3 | 0 | – | – | – | – | – |
|  | Malmö Redhawks | SHL | 35 | 1 | 6 | 7 | 10 | 5 | 1 | 0 | 1 | 2 |
| 2019–2020 | Malmö Redhawks | SHL | 51 | 8 | 5 | 13 | 45 | – | – | – | – | – |
| 2020–2021 | Malmö Redhawks | SHL | 42 | 8 | 12 | 20 | 20 | 2 | 1 | 1 | 2 | 0 |
| 2021–2022 | Malmö Redhawks | SHL | 52 | 11 | 14 | 25 | 10 | – | – | – | – | – |
| 6 kautta | yhteensä | SHL | 236 | 41 | 49 | 90 | 107 | 13 | 2 | 1 | 3 | 2 |

Lähteet
-------

* Carl Persson The Internet Hockey Databasessa (englanniksi)
* Carl Persson Eurohockey-sivustolla (englanniksi)
* Carl Persson *Elite Prospects*. Everysport Media Group AB.  (englanniksi)

### Viitteet

1. ↑  Carl Persson The Internet Hockey Databasessa (englanniksi)
2. 1 2 3 4  Carl Persson *Elite Prospects*. Everysport Media Group AB.  (englanniksi)
3. ↑  Carl Persson *SHL.se*. SHL AB. Viitattu 27.9.2018. (ruotsiksi)
4. ↑  Johansson, Mikael: "Silly Season"-kvällen på Modehuset Kronan *khk.se*.  30.3.2017. Karlskrona Hockey Klubb Idrott AB. Viitattu 27.9.2018. (ruotsiksi)
5. ↑  Carl Persson *SHL.se*. SHL AB. Viitattu 27.9.2018. (ruotsiksi)
6. ↑  Karlskrona segrare i svängiga bottenmötet *SHL.se*.  8.2.2018. SHL AB. Viitattu 27.9.2018. (ruotsiksi)
7. ↑  Predators Sign Swedish Forward Carl Persson  9.5.2018. Nashville, Tenn.:  Nashville Predators. Viitattu 27.9.2018. (englanniksi)